《读国风》
清代·柯振岳

《唐棣》解未思，素绚识礼后。有意无意间，妙悟难授受。

旁通信可参，时世讵容苟。《雅》《颂》尚铺张，义显不忧蔀。

《国风》主谲谏，比兴无科臼。自非大小序，圣人亦束手。

毛郑及孔疏，仰若山与斗。郑樵生也晚，私智力攻掊。

一唱而百和，涂泽杂妍丑。但涉男女词，概出淫奔口。

安得起诗人，一一为之剖。

作者简介：柯振岳，字霁青，慈溪人。诸生。有《兰雪集》。